Diari Oficial de la Generalitat Valenciana


Sumari del DOGV 5721, del 11-03-2008 (2008/2735)

Bases generals de selecció de personal de l'Ajuntament.
-------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2735


Data del document
:   08-02-2008

Organisme emissor
:   Ajuntament de Sant Vicent del Raspeig

Tipus de document
:   Convocatòria

Descriptors 

:   * Sant Vicent del Raspeig
    * administració local
    * concurs administratiu
    * procediment administratiu

Bases generals de selecció de personal de l'Ajuntament. [2008/2735]  
Bases generals de selecció de personal  
(Aprovades per la Junta de Govern Local en la sessió celebrada el dia 1 de febrer de 2008)  
Primera. Objecte  
Estes bases generals tenen per objecte establir les normes per les quals s'han de regir tots els processos de selecció de personal funcionari de carrera al servici d'este ajuntament. Igualment, s'aplicarà a funcionaris interins i al personal laboral, amb les adaptacions que foren necessàries. Estes bases regiran en tots aquells aspectes sobre els quals les bases específiques no establisquen res en contra.  
També seran aplicables als processos de selecció que realitzen els organismes autònoms municipals, amb l'acord previ exprés de l'òrgan que corresponga, llevat que aproven unes bases generals pròpies.  
Segona. Legislació aplicable  
En tot el no previst en les presents bases i en les bases específiques, regirà el que establixen els preceptes següents:  
· Llei 7/2007, de 12 d'abril, de l'Estatut Bàsic de l'Empleat Públic.  
· Llei 7/1985, de 2 d'abril, Reguladora de les Bases del Règim Local.  
· Preceptes bàsics en vigor del títol VII del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.  
· Preceptes bàsics del Reial Decret 896/1991, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
Decret Legislatiu de 24 d'octubre de 1995, del Consell de la Generalitat, pel qual s'aprova el Text Refós de la Llei de la Funció Pública Valenciana.  
Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.  
Preceptes no bàsics en vigor del títol VII del Reial Decret Legislatiu 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració Civil de l'Estat.  
Les restants disposicions sobre la matèria.  
Tercera. Requisits dels aspirants  
3.1. Per a poder participar en les proves que es convoquen, a més dels requisits addicionals que per a cada plaça es determinen en les bases específiques de cada convocatòria, els aspirants hauran de reunir els següents:  
a) Tindre la nacionalitat espanyola, sense perjuí del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les tasques.  
c) Tindre complits els setze anys i no excedir, si és el cas, de l'edat màxima de jubilació forçosa.  
d) No excedir l'edat que puga establir-se en la convocatòria d'ingrés.  
e) Estar en possessió de la titulació exigida, i que per a cada una de les places es determine en les bases específiques de la convocatòria, o complir les condicions per a obtindre-la en la data que acabe el termini de presentació d'instàncies.  
No haver sigut separat del servici per expedient disciplinari o inhabilitat en els termes establits en l'article 56 1.d de la Llei 7/2007, de 12 d'abril, de l'Estatut Bàsic de l'Empleat.  
En les convocatòries d'ingrés o de provisió dels llocs de treball que directament o indirectament impliquen una participació en l'exercici del poder públic o en les funcions que tinguen com a objecte la salvaguarda dels interessos de la de l'entitat local o de les administracions públiques, es farà constar que estos llocs de treball queden reservats al personal funcionari de nacionalitat espanyola.  
3.2. La titulació s'acreditarà per mitjà de l'expedició dels títols corresponents per l'autoritat acadèmica competent. Esta mateixa autoritat podrà declarar també l'equivalència de títols.  
Els coneixements de valencià, quan siguen requisit indispensable per a participar en els processos selectius, seran acreditats per algun dels mitjans establits en el Decret 33/1999, de 9 de març, del Govern Valencià.  
Així mateix, quan tal requisit no haja sigut exigit amb caràcter previ, els que superen les proves selectives, podran acreditar els seus coneixements de valencià per mitjà de la presentació dels certificats, diplomes o títols que hagen sigut homologats per la Generalitat, o per mitjà de la realització d'un exercici específic a este efecte. Igualment, el personal que no puga acreditar els dits coneixements quedarà compromés a la realització dels cursos de perfeccionament que a este fi organitze l'administració pertinent.  
3.3. Tots els requisits hauran de complir-se en l'últim dia del termini de presentació de sol·licituds i mantindre's durant tot el procés selectiu. En este sentit, es podran efectuar les comprovacions oportunes fins a arribar a la presa de possessió com a funcionari o fins a la firma del contracte laboral.  
3.4. De conformitat amb el que establix l'article 38.3 de la Llei 13/1982, d'Integració Social del Minusvàlid, de 7 d'abril, i 25.4 de la Llei 11/2003 de 10 d'abril, de la Generalitat, sobre l'Estatut de Persones amb Discapacitat, les persones amb minusvalideses seran admeses en igualtat de condicions que la resta dels aspirants.  
Quarta. Sol·licituds  
4.1. Participants  
Qui desitge participar en les corresponents proves d'accés, haurà de sol·licitar-ho per escrit i haurà d'adjuntar els comprovants següents:  
a) Fotocòpia del DNI.  
b) El resguard justificatiu d'haver pagat els drets d'examen. Si el pagament es va efectuar per mitjà de gir postal o telegràfic, es consignarà el número de gir.  
c) En aquells processos selectius en què es preveja la superació de proves físiques, s'adjuntarà un certificat mèdic on conste que l'aspirant es troba en condicions físiques adequades per a realitzar les proves.  
d) Quan el procediment siga el concurs o concurs oposició, els mèrits han d'al·legar-se amb la sol·licitud, i no s'admetran com a tals aquells que no s'hagueren obtingut amb anterioritat a la data de finalització del termini de presentació de sol·licituds. La documentació acreditativa dels dits mèrits es presentarà junt amb la sol·licitud, excepte en el cas del concurs oposició, en què es posposa la seua presentació fins a la finalització de la fase d'oposició, llevat que les bases específiques indiquen el contrari.  
e) Els altres que exigisquen les bases específiques de la convocatòria.  
La sol·licitud haurà de contindre, a més, una declaració expressa i formal que reunixen tots i cada un dels requisits establits en les presents bases i en les específiques de la convocatòria de què es tracte, referits sempre a la data d'expiració del termini de presentació de sol·licituds; caldrà acreditar-los posteriorment en el cas que siguen seleccionats. La documentació que hauran d'aportar els aspirants per a acreditar que complixen els requisits exigits en la convocatòria i la relativa als mèrits al·legats es farà per mitjà de l'original o la fotocòpia compulsada o cotejada.  
L'Ajuntament facilitarà un model de sol·licitud de participació per a la seua utilització pels aspirants.  
4.2. Òrgan a què s'envien.  
Les sol·licituds es dirigixen a l'Alcaldia Presidència de l'Ajuntament.  
4.3. Termini  
El termini de presentació de sol·licituds serà de vint dies naturals comptats a partir de l'endemà de la publicació de l'extracte de cada convocatòria en el Boletín Oficial del Estado.  
4.4. Lloc  
Les sol·licituds es presentaran en el Registre General de l'Ajuntament, o en qualsevol dels previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.5. Drets d'examen  
L'import dels drets d'examen es fixarà en les bases específiques de les convocatòries.  
4.6. Pagament  
El pagament d'estos drets es farà en la Tresoreria Municipal o en el compte corrent que, si és el cas, s'establisca; el pagament es podrà fer directament o per gir postal o telegràfic, o per mitjà d'una transferència dirigit a la Tresoreria, on s'indicarà clarament la plaça a què s'aspire en cada cas.  
4.7. Minusvalideses  
Els aspirants amb minusvalideses hauran de fer-ho constar en la sol·licitud de participació en la convocatòria, i ho hauran d'acreditar posteriorment si obtingueren una plaça, per mitjà de l'oportú certificat de l'òrgan administratiu competent.  
Quinta. Admissió d'aspirants  
Una vegada finalitzat el termini de presentació d'instàncies, l'Alcaldia Presidència dictarà una resolució, per la qual es declararan aprovades les llistes provisionals d'aspirants admesos i exclosos.  
En esta resolució, que es publicarà en el Butlletí Oficial de la Província i en el tauler d'anuncis del municipi, constarà el nom i cognoms dels aspirants admesos i exclosos i, si és el cas, el motiu de la no-admissió. Contra esta resolució es podrà presentar una reclamació en el termini de deu dies hàbils. Si es presenten reclamacions seran acceptades o denegades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
Esta última publicació servirà de notificació a l'efecte d'impugnacions i recursos. En la mateixa resolució s'indicaran la data, lloc i hora de començament del primer exercici que tindrà lloc en un termini no inferior a quinze dies hàbils, així com l'orde de crida dels aspirants segons el resultat del sorteig que anualment és realitzat per la Generalitat   
Quan les circumstàncies ho permeten, la resolució que aprove la llista d'admesos provisionals podrà contindre la data, lloc i hora de començament del primer exercici.  
Sexta. Tribunals qualificadors  
6.1. Composició  
Els tribunals comptaran amb un president, un secretari i els vocals que determine la convocatòria específica.  
El nombre de titulars serà imparell i no inferior a cinc, amb els seus respectius suplents.  
En la seua composició, es tendirà a la paritat entre dona i home.  
Actuarà com:  
President: un tècnic superior del personal de l'Ajuntament de Sant Vicent del Raspeig.  
Secretari: el de la corporació o un funcionari d'esta en qui delegue, que actuarà amb veu i vot.  
Vocals:  
- Un tècnic o expert en la matèria de què es tracte, proposat per la Generalitat.  
- El funcionari de l'Ajuntament que corresponga, seguint l'orde establit per a cada grup de titulació, d'una llista aprovada per l'Alcaldia Presidència, prèvia consulta amb la representació unitària dels treballadors.  
- El cap del servici corresponent, responsable administratiu o equivalent.  
- Un funcionari de l'Ajuntament de Sant Vicent del Raspeig expert en la matèria de què es tracte.  
- Un funcionari al servici d'una administració local diferent de l'Ajuntament de Sant Vicent del Raspeig.  
La pertinença als òrgans de selecció serà sempre a títol individual, no podent ostentar-se esta en representació o per compte de ningú.  
Els tribunals de selecció tindran la consideració d'òrgans col·legiats de l'administració i, com a tals, estaran subjectes a les normes contingudes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i a les causes generals d'abstenció i recusació contingudes en la dita llei.  
6.2. Els membres dels tribunals hauran de ser funcionaris o funcionàries que posseïsquen una titulació igual o superior a la requerida per als llocs de treball que s'hagen de proveir i pertànyer al mateix grup o a grups superiors.  
6.3. El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.  
6.4. Abstenció i recusació  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
6.5. Constitució i actuació  
6.5.1. Els tribunals no podran constituir-se ni actuar sense l'assistència de la mitat, almenys, dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització del procés selectiu, per a adoptar els acords necessaris que garantisquen el degut orde en estes, en tot allò no previst en estes bases, i per a l'adequada interpretació de les bases generals i específiques de cada convocatòria.  
6.5.2. De cada sessió, el secretari estendrà una acta, on es faran constar les qualificacions dels exercicis, i també les incidències i les votacions que produïsquen.  
Les actes numerades i rubricades constituiran l'expedient que reflectirà el procés selectiu dut a terme.  
6.5.3. Les actuacions dels tribunals poden ser recorregudes en alçada davant de l'Alcaldia Presidència, en el termini d'un mes a comptar des que estes es van fer públiques, d'acord amb l'article 114 i següents de la Llei de Règim Jurídic de les Administracions Públiques i del Procediment Administratiu Comú.  
6.5.4. La puntuació dels exercicis s'efectuarà, excepte en els exercicis de valoració aritmètica automàtica (test o semblant), per mitjà de l'obtenció de la mitjana aritmètica de les atorgades per cada un dels membres del tribunal, havent de rebutjar-se a estos efectes totes les puntuacions màximes i mínimes quan entre estes existisca una diferència de 4 punts o més.  
6.6. Indemnitzacions per raó de servici  
Els membres del tribunal, i també els possibles assessors especialistes, percebran les indemnitzacions que per raons del servici tinguen establides en el Reial Decret 462/2002, de 24 de maig, sobre indemnitzacions per raó del servici.  
Sèptima. Començament i desenvolupament de les proves  
7.1. Les proves no podran començar fins transcorreguts almenys 15 dies des de la publicació de la data, hora i lloc del començament del primer exercici a què es referix el paràgraf següent.  
En este sentit, la data, hora i lloc del començament del primer exercici, l'orde d'actuació dels aspirants, prèviament determinat per sorteig públic efectuat la Generalitat per a la selecció del seu personal, junt amb les llistes d'aspirants admesos i exclosos, i la composició dels tribunals es publicarà en el tauler d'anuncis de l'Ajuntament, en el Butlletí Oficial de la Província i, si és el cas, en la pàgina web municipal.  
El començament dels restants exercicis s'anunciarà només en el tauler d'anuncis de l'Ajuntament i, si és el cas, en la pàgina web municipal, amb una antelació de 2 dies hàbils.  
La duració total del procés selectiu no excedirà de 6 mesos, comptats entre la data de celebració del primer exercici i la de publicació de les puntuacions corresponents a l'últim. No obstant això, quan a causa d'un elevat nombre d'aspirants, o una altra circumstància sobrevinguda, no siga possible complir l'esmentat termini, se'l podrà ampliar en els termes establits en la normativa sobre procediment administratiu comú.  
7.2. Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, amb vista a l'adequat desenvolupament d'estes.  
Qualsevol alteració en el normal desenvolupament de les proves per part d'un o una aspirant quedarà reflectida en l'acta corresponent: la dita persona aspirant podrà continuar el desenvolupament de l'exercici amb caràcter condicional fins que el tribunal decidisca sobre l'incident.  
Abans de l'inici de cada exercici, i sempre que s'estime convenient durant el desenvolupament d'este, els membres del tribunal, els seus ajudants o assessors comprovaran la identitat dels aspirants.  
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades.  
Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.  
7.3. L'aspirant podrà realitzar les proves indistintament en valencià o castellà, a la seua elecció.  
7.4. Per a les persones amb minusvalideses que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
7.5. El tribunal, excepte raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant.  
Octava. Sistemes selectius  
En les bases específiques de cada convocatòria es determinarà el sistema de selecció dels aspirants que serà, amb caràcter ordinari, el de superació de proves selectives o oposició, i, quan s'estime més adequat, podrà utilitzar-se el de concurs oposició, segons la naturalesa de les funcions a exercir.  
8.1. Oposició  
L'oposició és el sistema de selecció consistent en la superació de les proves que s'establisquen en la corresponent convocatòria, i que podran consistir en exercicis de caràcter oral, escrit i pràctic, la finalitat de la qual siga la contractació de les aptituds de les persones aspirants i els seus coneixements de les matèries pròpies de les places convocades.  
8.2. Concurs oposició  
El concurs oposició és el procediment de selecció en què, a més de la fase de proves selectives a què es referix l'apartat anterior, es realitza una altra fase en què s'avaluen els mèrits i experiència dels aspirants en la forma que es determine en la convocatòria específica.  
8.3. Curs de formació i període de pràctiques.  
En les respectives convocatòries podrà establir-se que, una vegada superada l'oposició o el concurs oposició, els aspirants hagen de superar un curs de formació o prestar els seus servicis a l'administració durant un període de pràctiques, els quals podran tindre caràcter selectiu i ser avaluats a l'efecte d'obtindre l'orde definitiu de puntuació dels aspirants. Cap de les dites fases, o ambdós conjuntament si s'establiren les dos, podrà superar els sis mesos de duració.  
Novena. Qualificació  
9.1. Oposició  
9.1.1. La puntuació dels exercicis obligatoris i eliminatoris que s'establisquen en les diverses bases específiques, serà de zero a deu punts, sent necessari aconseguir un mínim de cinc punts per a realitzar el següent exercici.  
Els aprovats en els exercicis obligatoris i eliminatoris accediran, si és el cas, a la realització dels exercicis voluntaris.  
9.1.2. Si les bases específiques preveuen exercicis voluntaris i no eliminatoris, es puntuaran de zero a quatre punts cada un.  
9.1.3. La determinació dels criteris d'avaluació dels resultats finals serà fixat pel tribunal abans de l'inici dels exercicis, complementant si és el cas, el que establix la corresponent convocatòria.  
El resultat la fase d'oposició s'obtindrà sumant les puntuacions obtingudes en els exercicis, o per mitjà de ponderació, en els termes que determinen les bases específiques.   
La qualificació final de l'oposició estarà determinada per la suma de les puntuacions obtingudes en els exercicis obligatoris i voluntaris, considerant-se aprovats, d'entre els aspirants que han superat les proves, aquells que hagen obtingut major puntuació, en nombre no superior al de vacants convocades.  
Basant-se en la qualificació final es formarà la llista d'aprovats i la proposta de nomenament.  
Si el nombre d'aspirants indicats d'esta manera fóra inferior al de places convocades, les no cobertes es declararan desertes.  
9.1.4. En els exercicis en què siga possible, i quan així ho determine el tribunal, una vegada finalitzats estos, el tribunal podrà dialogar amb cada aspirant sobre temes relacionats amb l'objecte de cada exercici.  
9.2. Concurs oposició  
9.2.1. Només es procedirà a puntuar el concurs en el cas d'haver superat el nivell d'aptitud establit per a tots i cada un dels exercicis de caràcter eliminatori de la fase d'oposició. Realitzada la valoració de mèrits, el tribunal farà públics els resultats en el tauler d'anuncis de l'Ajuntament i, si és el cas, en la pàgina web municipal, i concedirà als aspirants un termini de 10 dies naturals per a formular al·legacions.  
9.2.2. Finalitzades ambdós fases, es procedirà a obtindre la llista d'aspirants seleccionats i el seu orde de puntuació amb tots els que hagen superat la fase d'oposició, sumant la puntuació obtinguda en la fase de concurs, i procedint en la forma prevista en el punt 9.1.3 de l'apartat anterior.  
9.2.3. En tot cas, la màxima puntuació que, segons la convocatòria, puga obtindre's en la fase de concurs no excedirà mai d'un 40 per 100 de la puntuació total del concurs oposició, en funció del perfil del lloc.  
9.2.4. En la fase de concurs es podran valorar els següents mèrits, segons el que preveu la respectiva convocatòria:  
A) Antiguitat i grau  
A.1. Antiguitat. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.  
A.2. Grau: el grau personal consolidat pels aspirants es podrà valorar tenint en compte:  
a) Grau consolidat inferior al del lloc sol·licitat.  
b) Grau consolidat igual o superior al del lloc sol·licitat.  
B) Formació  
B.1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això.  
B.2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics.  
B.3. Valencià: el coneixement del valencià es valorarà prèvia acreditació d'estar en possessió del corresponent seran acreditats per algun dels mitjans establits en el Decret 33/1999, de 9 de març, del Govern Valencià.  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en este últim cas la disposició de nivells -entesos com a cursos complets superats- superiors a l'exigit.  
B.4. Idiomes comunitaris: es podran valorar els cursos, o la seua equivalència si es tracta de cicles, corresponent al títol expedit per la universitat o escola oficial d'idiomes.  
C) Mèrits específics  
En cada convocatòria s'establiran els mèrits específics a valorar per a les places que es convoquen, que podran consistir, alternativament o conjuntament, en els següents:  
C.1. Les titulacions acadèmiques i els cursos de formació que s'indiquen, en matèries que estiguen relacionades amb les funcions del lloc.  
Les titulacions acadèmiques seran sempre diferents de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.  
C.2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors. En cada convocatòria s'assenyalarà el barem a aplicar, posant en relació les condicions i mèrits exigibles, així com els criteris que se seguiran per a la seua valoració objectiva. La màxima puntuació que puga assignar-se a un concursant per cada un dels apartats A), B) i C) no haurà de ser mai inferior a un 10 per 100 ni superior a un 50 per 100 de la puntuació màxima que pot obtindre per tots els mèrits puntuables.  
D) Entrevista  
En les convocatòries d'accés a places corresponents als grups A i B (C1 i C2), les bases específiques podran preveure la presentació d'una memòria i/o la realització d'una entrevista que versarà sobre aspectes relacionats amb el lloc de treball convocat.  
9.3. Cursos de formació i períodes de pràctiques  
Si les places a cobrir foren de naturalesa funcionarial, els que es troben en període de pràctiques o desenvolupant els cursos de formació seran nomenats personal funcionari en pràctiques i percebran les retribucions establides legal o reglamentàriament.  
Deu. Publicitat de les qualificacions  
Els acords corresponents a les qualificacions de cada exercici de l'oposició, les puntuacions del concurs i pràctiques o cursos selectius, així com la llista a què fa referència l'apartat 11.2, seran exposats en el tauler d'anuncis de l'Ajuntament i en els altres llocs que assenyalen les lleis.  
Onze. Llista i proposta d'aprovats del tribunal  
11.1. Finalitzades les proves selectives, els tribunals, faran públiques en el tauler d'anuncis de l'Ajuntament i, si és el cas, en la pàgina web municipal, les relacions d'aspirants aprovats, per orde de puntuació final obtinguda, en nombre no superior al de places convocades.  
D'acord amb esta llista, s'elevarà a l'òrgan competent, a més de l'acta de l'última sessió, la proposta de nomenament dels aspirants aprovats, o si es tracta de personal laboral, la proposta de contractació.  
11.2. En l'acta de l'última sessió, s'inclourà, si és procedent, la llista dels aspirants que, havent superat els exercicis, no hagen sigut inclosos en la llista d'aprovats, a l'efecte de ser nomenats funcionaris interins o ser contractats eventualment, per a cobrir provisionalment les vacants que es produïsquen.  
11.3. Sense perjuí de la responsabilitat en què, si és el cas pogueren haver incorregut, quan algun dels aspirants aprovats renuncien a continuar el procés de selecció, o en siguen exclosos per no tindre algun dels requisits exigits, per no presentar la documentació, o per falsedat d'esta, o renuncien amb anterioritat al nomenament o presa de possessió, s'anul·laran les actuacions respecte d'ells i l'Alcaldia Presidència nomenarà un nombre d'aspirants igual al d'exclosos, d'acord amb l'orde establit pel tribunal en la llista definitiva d'aspirants aprovats a què es fa referència en l'apartat 11.2 anterior.  
Dotze. Presentació de documents  
12.1. En el termini de vint dies hàbils a comptar de l'endemà de la publicació de la llista d'aprovats en el tauler d'anuncis de l'Ajuntament, els aspirants proposats pel tribunal presentaran els documents que acrediten els requisits exigits en les bases específiques de cada convocatòria i els següents:  
a) Fotocòpia del document nacional d'identitat o document equivalent acreditatiu de la identitat del sol·licitant acompanyada de l'original per a la seua compulsa.  
b) Còpia autenticada o fotocòpia compulsada de la titulació o justificant d'haver pagat els drets d'expedició, sense perjuí de la seua posterior presentació.  
c) Fotocòpia compulsada dels certificats, diplomes i títols que, homologats per la Generalitat, acrediten els coneixements de valencià.  
d) Declaració jurada de no haver sigut separat per mitjà d'un expedient disciplinari del servici de qualsevol administració pública, ni trobar-se incapacitat.  
e) Per a acreditar que posseïxen la capacitat funcional per a l'exercici de les tasques encomanades al lloc de treball, els aspirants hauran de sotmetre's a un reconeixement mèdic a través del servici de prevenció, propi o alié, de l'Ajuntament.  
f) Els aspirants que hagen fet valdre la seua condició de persones amb minusvalideses, un certificat de l'òrgan competent que acredite tal condició, així com la seua capacitat per a exercir les tasques i funcions corresponents a les places a què aspira.  
12.2. Qui tinga la condició de funcionari públic o contractat en règim laboral per organismes públics estaran exempts de justificar les condicions i els requisits exigits i acreditats quan van obtindre el seu nomenament anterior; per tant, hauran de presentar tècnicament, el certificat del ministeri, de la comunitat autònoma, de la corporació local o de l'organisme públic de què depenguen, justificatiu de la seua condició de funcionari o laboral i que complixen les condicions i requisits assenyalats.  
No obstant això, si en la convocatòria s'exigixen condicions o requisits que no consten en el seu expedient personal, s'hauran d'acreditar en la forma abans indicada.  
12.3. Tal com s'assenyala en la base 11.3 anterior, la falta de presentació de la documentació dins de termini establit, excepte en els casos de força major o quan de la presentació dels documents es desprenga el no-compliment dels requisits de la convocatòria o el supòsits de falsedat en la declaració, comportarà la invalidesa de les actuacions de l'aspirant. En este sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjuí d'altres responsabilitats en què haja pogut incórrer.  
Tretze. Nomenament i presa de possessió de funcionaris, contractació en règim laboral i prestació de jurament o promesa  
13.1. Presentada la documentació pels interessats i sent esta conforme, l'òrgan municipal competent efectuarà el nomenament, com a funcionari, o autoritzarà la contractació en règim laboral dels aspirants proposats pel tribunal.  
13.2. Quan les bases específiques de la convocatòria hagen establit un període de pràctiques, un curs selectiu, o ambdós, els aspirants proposats pel tribunal seran nomenats funcionaris en pràctiques o contractats temporalment fins a la finalització d'estes. El nomenament com a funcionaris de carrera o la contractació laboral fixa, únicament podrà fer-se una vegada superats, amb aprofitament, els períodes de pràctiques i/o els cursos selectius exigits.  
Els que no superen el període de pràctiques decauran en tots els drets derivats d'haver aprovat les proves selectives.  
13.3. Els nomenaments seran notificats als interessats, que hauran de prendre possessió en el termini d'un mes.  
En el mateix termini, si és el cas, els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servici de les Administracions Públiques.  
Qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió o en l'acte de la firma del contracte, el funcionari nomenat o el contractat, haurà de prestar un jurament o promesa, d'acord amb el que establix el Reial Decret 707/1979, de 5 d'abril, pel qual s'establix la fórmula de jurament en càrrecs i funcions públiques.  
Catorze. Incidències  
El tribunal està facultat per a resoldre els dubtes que es presenten i prendre els acords necessaris per al bon orde del procés de selecció en tot el que no estiga previst en estes bases.  
Quinze. Constitució de borses d'ocupació  
Per a cada convocatòria, una vegada finalitzat el procés selectiu, i amb els aspirants que hagen superat el nombre d'exercicis que s'establisquen, si és el cas, en les bases específiques, es constituirà una borsa d'ocupació el funcionament de la qual s'ajustarà als criteris prèviament establits amb els representants dels treballadors.  
Setze. Impugnació i revocació de la convocatòria  
16.1. Contra estes bases i contra les bases específiques de les convocatòries que les complementen, que esgoten la via administrativa, es podrà interposar recurs de reposició, previ al contenciós administratiu davant de l'alcalde de l'Ajuntament, durant el termini d'un mes, a comptar des e l'endemà de la seua publicació en el Butlletí Oficial de la Província, de conformitat amb el que preveu l'article 59.5.b de la Llei de Règim Jurídic de les Administracions Públiques i del Procediment Administratiu Comú (LRJPAC).  
16.2. En qualsevol moment, sempre abans de la presentació de les sol·licituds pels aspirants, l'alcalde de l'Ajuntament podrà modificar o deixar sense efecte les convocatòries per mitjà de l'adopció de la resolució corresponent, que serà publicada en la forma prevista en la base següent.  
En la resta de supòsits, per a l'anul·lació o la revisió d'ofici dels acords aprovatoris de les convocatòries, caldrà ajustar-se al que preveuen els articles 102 i 103 de la LRJPAC.  
Dèsset  
17.1. L'aprovació d'estes bases es publicarà en el Butlletí Oficial de la Província i en el Diari Oficial de la Comunitat Valenciana, i regiran mentres l'Ajuntament no les modifique o derogue.  
17.2. Les bases específiques de les convocatòries es publicaran en el Butlletí Oficial de la Província i, en extracte, en el Diari Oficial de la Comunitat Valenciana. A més, d'acord amb l'article 6.2 del Reial Decret 896/1991, de 7 de juny (BOE núm. 142, de 14 de juny de 1991), haurà de publicar-se en el Boletín Oficial del Estado un anunci d'estes convocatòries, que contindrà: denominació de l'escala, subescala i classe per a l'ingrés del qual es convoquen les proves selectives; corporació que les convoca; classe i nombre de places, amb indicació de les que es reserven, si és el cas, a promoció interna, així com les que es reserven per a persones amb minusvalideses; data i número del butlletí o diari oficial en què s'hagen publicat les bases i la convocatòria.  
En tot el que les bases específiques no establisquen el contrari, les presents bases generals s'aplicaran a les convocatòries de les proves selectives, i n'hi haurà prou en este sentit amb la referència al número i data de la seua publicació en els butlletins oficials de la província i en el Diari Oficial de la Comunitat Valenciana.  
17.3. Les presents bases, així com les específiques de cada convocatòria estaran a disposició dels interessats en la pàgina web municipal.  
Sant Vicent del Raspeig, 8 de febrer de 2008.- L'alcaldessa: Luisa Pastor Lillo.